62019CO0769_INF
Rješenje Suda (deseto vijeće) od 14. siječnja 2021. – UC i TD (Formalni nedostaci optužnice)
(predmet C-769/19) (
1
)
„Zahtjev za prethodnu odluku – Članak 99. Poslovnika Suda – Pravosudna suradnja u kaznenim stvarima – Direktiva 2012/13/EU – Pravo na informiranje u kaznenom postupku – Članak 6. – Pravo na informiranje osumnjičenika ili okrivljenika o njihovim pravima – Članak 47. drugi stavak Povelje Europske unije o temeljnim pravima – Rješavanje predmeta u razumnom roku – Nacionalno zakonodavstvo koje predviđa obustavu sudskog postupka u slučaju formalnih nedostataka optužnice koje je utvrdio sudac – Vraćanje predmeta državnom odvjetniku u svrhu sastavljanja nove optužnice – Dopuštenost”
Pravosudna suradnja u kaznenim stvarima – Pravo na informiranje u kaznenom postupku – Direktiva 2012/13 – Pravo na informiranje o optužbama – Pravo na suđenje u razumnom roku – Nacionalni propis kojim se predviđa obustava sudskog postupka u slučaju formalnih nedostataka optužnice kojom se pokreće postupak – Obveza vraćanja predmeta državnom odvjetniku u svrhu sastavljanja nove optužnice – Dopuštenost
(Povelja Europske unije o temeljnim pravima, čl. 47. st. 2.; Direktiva 2012/13 Europskog parlamenta i Vijeća, čl. 6. st. 1., 3. i 4.)
(t. 43.-53., 56., 59. i izreka)
Izreka
Članak 6. stavke 1. 3. i 4. Direktive 2012/13/EU Europskog parlamenta i Vijeća od 22. svibnja 2012. o pravu na informiranje u kaznenom postupku, članak 47. drugi stavak Povelje Europske unije o temeljnim pravima kao i načelo nadređenosti prava Unije i prava na poštovanje ljudskog dostojanstva treba tumačiti na način da im se ne protivi nacionalni propis koji, u slučaju optužnice kojom se pokreće postupak, koja je zahvaćena nedostacima u pogledu toga da je njezin sadržaj nedovoljno jasan, nepotpun ili proturječan, nikako ne dopušta državnom odvjetniku da ispravi te nedostatke tako da ih uredi na prethodnoj raspravi tijekom koje su oni utvrđeni te koji nalaže sudu da obustavi sudski postupak i vrati predmet državnom odvjetniku u svrhu sastavljanja nove optužnice.
(
1
)	SL C 27, 27. 1. 2020.